นายกรัฐมนตรี เปิดเผย ภาพรวมเศรษฐกิจไทย ช่วงโควิด-19 อาจได้รับผลกระยาวนานถึง 9 เดือน ขอบคุณภาคเอกชนตอบจดหมายครบ 20 คน
นายกรัฐมนตรี เปิดเผย ภาพรวมเศรษฐกิจไทย ช่วงโควิด-19 อาจได้รับผลกระยาวนานถึง 9 เดือน ขอบคุณภาคเอกชนตอบจดหมายครบ 20 คนพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงภาพรวมเศรษฐกิจประเทศไทย ที่ได้รับผลกระทบจากการแพร่ระบาดปัญหาโควิด -19 ครั้งนี้ นายกรัฐมนตรีประเมินว่า อาจจะยาวไปถึงประมาณ 6-9 เดือนนับจากนี้ ดังนั้นจึงต้องเตรียมมาตรการรองรับทุกอย่างไว้ รวมถึงทุกคนต้องปรับใช้วิถีชีวิตปกติแบบใหม่ หรือ New Normal ซึ่งจะถือเป็นแนวปฎิบัตต่อไปในอนาคต โดยสุดสัปดาห์ที่ผ่านมาตนเองได้เดินสายพบภาคธุรกิจขนาดกลางและขนาดย่อม เพื่อรับข้อมูลผลกระทบที่ภาคธุรกิจได้รับโดยตรงและอย่างต่อเนื่อง เพื่อนำมาขับเคลื่อนงานของแต่ละส่วนในการให้การดูแล แต่ต้องขอเวลาในการขับเคลื่อนงาน โดยเฉพาะสินเชื่อดอกเบี้ยต่ำ หรือซอฟโลนด้านความคืบหน้าหลังส่งจดหมายถึงผู้นำภาคธุรกิจชั้นนำ 20 รายของประเทศ ล่าสุดนายกรัฐมนตรีเปิดเผยว่า ได้รับจดหมายตอบกลับครบทุกคนแล้ว โดยมีทั้งการให้ข้อเสนอแนะและการแก้ไขปัญหา รวมถึงความคืบหน้าการดูแลประชาชนที่มีรายได้น้อย โดยเศรษฐีทั้ง 20 คน จะให้ความร่วมมือในการฟื้นฟูเศรษฐกิจและดูแลประชาชนทั่วประเทศ และครอบคลุมทุกกลุ่ม ดังนั้นจึงขอชื่นชมที่มาร่วมมือกับรัฐบาลในการดูแลประชาชนอย่างเต็มที่ ในส่วนของรัฐบาลก็มองหาแนวทางที่จะไปช่วยเหลือทางภาคธุรกิจ